ປະຊາຊົນລາວ ບໍ່ເຊື່ອວ່າ ລັດຖະບານລາວ ຈະສາມາດ ເພີ້ມຄວາມໜາແໜ້ນ ຂອງປ່າໄມ້ໄດ້
ເນື່ອງຈາກວ່າ ປ່າໄມ້ຢູ່ໃນເຂດປ່າສະຫງວນແຫ່ງຊາດ ຂອງລາວ ໄດ້ຫລຸດອັດຕາຄວາມ ໜາແໜ້ນລົງ ຢ່າງຫລວງຫຼາຍໃນໄລຍະ 15 ປີ ຜ່ານມານີ້.
ປະຊາຊົນລາວ ບໍ່ເຊື່ອວ່າ ລັດຖະບານລາວ ຈະສາມາດເພີ້ມ ຄວາມໜາແໜ້ນຂອງປ່າໄມ້ ໃຫ້ປົກຫຸ້ມເຖິງ 65 ເປີເຊັນ ຂອງ ພື້ນທີ່ທັງໝົດ ຂອງປະເທດໄດ້ ຕາມແຜນການທີ່ວາງໄວ້ ພາຍ ໃນປີ 2015 ນີ້ ເຈົ້າໜ້າທີີ່ຂັ້ນສູງໃນສະພາແຫ່ງຊາດລາວ ໃຫ້ການຢືນຢັນວ່າ ເປັນການຍາກຢ່າງຍິ່ງ ທີ່ລັດຖະບານລາວຈະສາມາດບັນລຸເປົ້າໝາຍ ທີ່ຈະເພີ້ມຄວາມໜາແໜ້ນ ຂອງສະພາບ ປ່າໄມ້ໃຫ້ປົກຫຸ້ມເຖິງ 65 ເປີເຊັນ ຂອງພື້ນທີ່ທັງໝົດ ຂອງປະເທດໄດ້ ພາຍໃນປີ 2015 ນີ້ ທັງຍັງຈະເປັນໄປບໍ່ໄດ້ເລີຍທີ່ຈະເພີ້ມຄວາມໜາແໜ້ນຂອງປ່າໄມ້ ໃຫ້ໄດ້ເຖິງ 70 ເປີເຊັນ ຂອງພື້ນທີ່ທັງໝົດພາຍໃນປີ 2020 ອີກດ້ວຍ ເນື່ອງຈາກວ່າ ປ່າໄມ້ຢູ່ໃນເຂດປ່າສະຫງວນແຫ່ງຊາດ ຂອງລາວ ໄດ້ຫລຸດອັດຕາຄວາມ ໜາແໜ້ນລົງ ຢ່າງຫລວງຫຼາຍໃນໄລຍະ 15 ປີ ມານີ້ ຊຶ່ງເປັນຜົນມາຈາກການລັກລອບ ຕັດໄມ້ໃນເຂດປ່າສະຫງວນແຫ່ງຊາດ ຈົນເຮັດໃຫ້ປ່າໄມ້ ທີ່ຢູ່ໃນຄວາມຮັບຜິດຊອບ ຂອງ ກະຊວງຊັບພະຍາກອນ ແລະສິ່ງແວດລ້ອມທຳມະຊາດ ຍັງຄົງເຫຼືອຢູ່ ໃນເນື້ອທີ່ລວມພຽງ 4 ລ້ານເຮັກຕາ ຫຼືຄິດເປັນ 16 ເປີເຊັນຂອງພື້ນທີ່ທັງໝົດເທົ່ານັ້ນ ໂດຍປັດໄຈທີ່ເຮັດໃຫ້ການລັກລອບຕັດໄມ້ ໃນເຂດປ່າສະຫງວນ ແຫ່ງຊາດ ສາມາດດຳເນີນການໄດ້ ຢ່າງກວ້າງຂວາງນັ້ນ ເພາະມີ ຜູ້ບໍລິຫານຂັ້ນສູງ ໃນພາກລັດຖະບານລາວ ໄດ້ເຂົ້າໄປມີສ່ວນ ຜົນປະໂຫຍດຮ່ວມດ້ວຍ ຈຶ່ງໄດ້ປ່ອຍປະລະເລີຍ ໃຫ້ມີການລັກ ລອບຕັດໄມ້ຢູ່ເລື້ອຍມາ ດັ່ງທີ່ເຈົ້າໜ້າທີ່ຂັ້ນສູງ ໄດ້ຢືນຢັນວ່າ: ຍິ່ງໄປກວ່ານັ້ນ ຈາກການກວດສອບເຂດສຳປະທານຫຼາຍກວ່າ 200 ພື້ນທີ່ ໃນທົ່ວ ປະເທດ ຍັງພົບວ່າ ໄດ້ມີການລຸກລ້ຳເຂົ້າໄປລັກລອບຕັດໄມ້ ຢູ່ໃນເຂດປ່າສະຫງວນ ແລະ ເຂດປ່າປ້ອງກັນຂອງລັດຖະບານລາວທັງໃນລະດັບທ້ອງຖິ່ນ ແລະ ຂັ້ນສູນກາງ ຢ່າງກວ້າງຂວາງອີກດ້ວຍ ໂດຍອິງຕາມຂໍ້ມູນ ຂອງກະຊວງແຜນການ ແລະການລົງທຶນ ລະບຸວ່າລັດຖະບານລາວ ໄດ້ອະນຸຍາດໃຫ້ ສຳປະທານທີ່ດິນເພື່ອປູກພືດເສດຖະກິດຕ່າງໆ ເຊັ່ນ ຢາງພາລາ ຢູຄາລິບຕັສ ອ້ອຍ ສາລີ ແລະມັນຕົ້ນ ຄິດເປັນພື້ນທີ່ລວມກັນກວ້າງກວ່າ 570,000 ເຮັກຕາ ຫາກແຕ່ຈາກການກວດສອບ ໃນພາກຕົວຈິງພົບວ່າ ໄດ້ມີການບຸກລຸກເຂົ້າໄປ ລັກລອບຕັດໄມ້ ໃນເຂດປ່າສະຫງວນ ແລະປ່າປ້ອງກັນຂອງລັດຖະບານ ຄິດເປັນພື້ນທີ່ ກວ້າງກວ່າ 1 ລ້ານ ເຮັກຕາແລ້ວໃນປັດຈຸບັນ ທາງດ້ານກະຊວງກະສິກຳ-ປ່າໄມ້ ລາຍງານວ່າ ໃນແຜນການປີ 2013-2014 ລັດຖຸບານ ໄດ້ອະນຸມັດໂຄວຕ້າການຕັດໄມ້ຄິດເປັນປະລິມານ ລວມ 1 ລ້ານກວ່າແມັດກ້ອນ ແບ່ງເປັນ ໂຄວຕ້າໄມ້ປົກກະຕິ 580,071 ແມັດກ້ອນ ແລະໂຄວຕ້າໄມ້ພິເສດ 446,783 ແມັດກ້ອນ ຫາກແຕ່ລັດຖະບານ ກໍມີລາຍຮັບຈາກພາສີການສົ່ງໄມ້ໄປຕ່າງປະເທດພຽງ 20 ລ້ານ ດອນລາເທົ່ານັ້ນ ໂດຍມີສາເຫດມາຈາກການປະຕິບັດໜ້າທີ່ຂອງພະນັກງານລັດ ທີ່ເຫັນ ຜົນປະໂຫຍດສ່ວນຕົວ ເປັນສຳຄັນ ດັ່ງເຈົ້າໜ້າທີ່ຂັ້ນສູງ ໃນຄະນະກຳມະການກວດກາ ແຫ່ງລັດ ໄດ້ໃຫ້ການຢືນຢັນວ່າ: ເຈົ້າໜ້າທີ່ຂັ້ນສູງໃນຄະນະກຳມະການກວດກາແຫ່ງລັດ ບອກວ່າການປະເມີນດັ່ງກ່າວ ຖືເປັນການປະເມີນລາຄາໄດ້ທີ່ຕ່ຳກວ່າຄວາມເປັນຈິງ ໃນອັດຕາສະເລ່ຍເຖິງ 50 ເປີເຊັນ ຊຶ່ງກໍເປັນຜົນເຮັດໃຫ້ລັດຖະບານລາວ ຕ້ອງສູນເສຍຜົນປະໂຫຍດຄິດເປັນ ມູນຄ່າຫຼາຍ ຮ້ອຍຕື້ກີບ ໃນແຕ່ລະປີ